馬場北大馬路

馬場北大馬路係澳門西北區嘅一條主要馬路，東邊係由馬場東大馬路同友誼橋大馬路開始，西邊去到關閘廣場之間。

從呢條路望過去北邊會見到珠海市拱北一帶沿岸景色。

背景
二十世紀四、五十年代之後呢度一直係用嚟種菜同木屋區，直到八、九十年代先開始起樓發展。

整治
由於關閘邊境大樓係澳門最大嘅陸路邊境站，亦都係西北區嘅重要樞紐馬路，為咗紓緩關閘邊境大樓附近馬路嘅交通壓力，交通事務局早前開展咗關閘廣場馬路整治工程，響2014年4月17號上晝十點開始通車，主要將馬場北大馬路行車天橋下面嘅花圃重新設計同整治，響原有嘅花圃入面開多條行車線繞過上邊行車天橋嘅橋礅，再適當收窄花圃加多條行車線去關閘廣場行車隧道；亦都係同一時間，考慮到宜家由關閘廣場、馬場北大馬路同馬場大馬路開去各區嘅車都會響永定街同馬場大馬路嘅交通燈位會合，加上呢個位附近又係公共停車場入口，所以藉著今次開多一條行車線，將馬場北大馬路同菜園路之間嘅一段冇咁多車行嘅長壽大馬路改做反方向行車，嚟分流由馬場北大馬路開去祐漢同黑沙環區嘅車。

主要建築
關閘邊境大樓

澳門街道

攷

類:澳門街道